section_heading: Etnografija
paragraph_text: Sumo-subsistencija malo se izmijenila od starih vremena. Domaćinstvo je samostalna ekonomska jedinica. Na poljima dobivenih tehnikom posijeci-i-spali uzgaja se slatka neotrovna manioka, jam i xanthosoma (porodica Araceae), i kukuruz. Plantain i banane (rod Musa) osnovna su hrana, a jedu se sirove, pržene i kuhane, ponekad zajedno s kukuruzom i palminim voćem, posebno Bactris gasipaes (porodica Arecaceae), maniokom, slatkim krumpirom, a miješano s vodom proizvode čiču koju zovu wakisá i fermentirano pivo mishla ili wasak. Indijanci uzgajaju i drugo bilje, tri vrste tikava ili bundeva, kakao, avokado, razno voće, medicinsko bilje, pamuk, duhan, ukrasno bilje, neke biljke iz starog svijeta, citruse, mango, rižu, grah i šećernu trsku, rajčicu, papriku, a neke od proizvode i za trgovinu.